text.text: كيف أصبح شخص نهفه
text.text_idx: #000002
text.text: جوجل وزي ما عودني ما بجيبلي غير الزوار التعبانه والشاربه مية المخلل من المشاطيب والمتخلفين , وهالشي بكتشفه يوميا بعد ما اتابع احصائيات الزوار وكلمات البحث للموقع.
text.text_idx: #000003
text.text: ومن اغرب ما وصلني زائر انتاج محلي على ما يبدو كان راسو طاقع بحيط قبل ما يتناول الكيبورد ويكتب بمحرك البحث جوجل (كيف أصبح شخص نهفه!) والاغرب ان موقعي غير ظاهر الا بالصفحه الخامسه بنتائج جوجل والجمله مقتبسه من موضوعين وتعليقين كل تعليق لموضوع مختلف, وهاد بيعني انه صاحبنا استشرس بعملية البحث وقرر انه يتصفح جميع النتائج المتاحه ليوصل لهدفه المنشود وهو انه يكون شخص مضحكه وتسلايه للناس بمعنى اخر.
text.text_idx: #000004
text.text: اول ما شفت الجمله نزلت راسي ورفعت حواجبي وصرت اتأملها باستغراب وانا بقول بيني وبين حالي (هاد هيك ولا ضربة كريك؟!) او يمكن هو هيك بس على ما يبدو قرر الزلمه يكسر القاعده القائله “نحن شعب لو ضحكنا منموت” ويعطي صوره مختلفه عن الي انطبعت عنا كأردنين بعقول باقي الشعوب او بعقولنا احنا انفسنا.
text.text_idx: #000005
text.text: لكن بحكيله يا صاحبي صدقني احنا شعب نهفه بدون ما تتعب راسك المتخلف او تنعمى عيونك الي غطتها حواجبك من بداية ما المحروسه جدتك زغردت يوم ما المحروسه امك نفضتك, مافي داعي لتسأل جوجل كيف تكون شخص نهفه لأنو جوجل نفسه حسيته بيضحك عليك زي ما انا ضحكت وخذ مني لو انك تتصرف على طبيعتك لتكون بكل امتياز شخص نهفه وانا شخصيا بمنحك درجة (الهاهالوريوس) بالتنهيف والهبل.
text.text_idx: #000006
text.text: انت مش مطلوب منك تكون نهيف وتبع مقالب لانه الشخص المضحك فعلا هو الي بينعمل فيه نهفات ومقالب والي دايما لو مد ايده يحك ظهره ليتفاجأ بورقه ملزقه ببزقه ومكتوب عليها حمار للبيع!, انت من هالنوعيه يا صاحبي ومن غير ما تحس على حالك وصدقني انك يوم من الايام لما تمد ايدك لتحك ظهرك لتلاقي نفس الورقه مقلوبه على قفاها ومكتوب عليها
text.text_idx: #000010
text.text: راح ما تفهم اشي وراح تكب الورقه وتتابع الحك وانت مكشر, والناس قاعده تضحك عليك وانت لا عليك ولا علىالي حواليك
text.text_idx: #000011
text.text: لطفا شارك مع اصدقائك
text.text_idx: #000013
text.text: انا بنصحو ياكل مناغيش 😛 😉 😀 🙂
text.text_idx: #000022
text.text: اكتب تعليق على الموضوع ^__^ إلغاء الرد
text.text_idx: #000025
text.text: شووو رأيك تحبنا على الفيس بوك :)
text.text_idx: #000031